Pivdennyin satama

Pivdennyin satama (), aiemmin Južnen tai Južnyin eli Eteläinen satama on kaupallinen merisatama Mustanmeren luoteisrannikolla Pivdennen kaupungissa, Odessan alueella, Lounais-Ukrainassa. Pivdennyi on syväsatama.
Pivdennyin satama on valtion eli Ukrainan yhteisön kehitys-, alueiden ja infrastruktuurien ministeriön alaisuudessa toimivan "Ukrainan merisatamien hallinnon" omistama meriliikennekeskus.
"Južnyi"n eli Eteläinen satama avattiin 27. heinäkuuta 1978 Malyi Adžalyk-joen suiston vesialueelle ja on Ukrainan nuorin ja Mustanmeren-Asovan alueen rannikon syvin jäätymätön satama. Ukrainan ministerikabinetin 17. huhtikuuta 2019 päivätyllä asetuksella nro 341 Južnyi uudelleennimettiin Pivdennyin satamaksi.
Pivdennyi on meri-, rautatie- ja maantiekuljetuksiin erikoistunut yleissatama, joka on keskittynyt yleis- ja irtotavaralastin, kemikaalien ja lannoitteiden, nestemäisen irtolastin ja yleislastin käsittelyyn ja uudelleenlaivauksiin. Pivdennyi on valtionyrityksen "Ukrainan merisatamien hallinto" eteläinen haara-ahtausyritys, joka käsittelee vuosittain noin 13 miljoonaa, joidenkin lähteiden mukaan pystyy käsittelemään yli 47,5 miljoonaa tai jopa 53,5 miljoonaa tonnia irto- ja kappalelastia. Siihen kuuluvat mm. rautamalmiraaka-aineet, koksi ja kivihiili, metallituotteet, vilja- ja palkokasvien lastit ja niiden jalostustuotteet, pelletit, urea, ammoniakki, metanoli, palmuöljy, öljy ja öljytuotteet. Sataman rahtiliikevaihdon perustana on kaivos- ja maatalousteollisuusyhtymien tuotanto: malmia 29,1 miljoonaa tonnia, viljaa 9,7 miljoonaa tonnia ja kontteja 3,090 miljoonaa tonnia. Malmi on yksi sataman päärahdista ja sen osuus on lähes 55 prosenttia kokonaisrahtivirrasta. Pivdennyi kuuluu kolmen suurimman viljanvientisataman joukkoon Odessan ja Tšornomorskin sataman jälkeen.
Sodan alkamisen jälkeen maaliskuun puolivälissä vuonna 2022 Ukrainan infrastruktuuriministeriö ilmoitti, että Mykolajivin ja Pivdennyin satamat jatkoivat malmi- ja terästuotteiden osittaista kuljetusta. Myöhemmin kuitenkin jälleenlaivaus keskeytettiin meriväylien louhinnan ja Mustanmeren laivojen piratismiuhan vuoksi. Siitä johtuvasti Pivdennyin tuotto laski edellisvuoden 2 409 796 000:sta 669 709 000:een hryvniaan.
Pivdennyi on satama, jonka pinta-ala on 4 820 hehtaaria, johon kuuluvat 884 hehtaarinen Adžalykin estuaari, 530 hehtaarinen ulkovesialue ja 3 406 hehtaarinen ulkosatama kolmella ankkuripaikalla. Lähestymiskanavan pituus on 5 007 ja sisäväylän 2 660 metriä. Sataman ulkorampin ankkuripisteet mahdollistavat jopa 24 suurvetoisen aluksen vastaanottamisen. Nykyään Pivdennyin satama on Mustanmeren-Asovan alueen ainoa satama, jonka lähestymiskanavan ja laiturien syvyys mahdollistaa vastaanottamaan yli 200 000 tonnin kantokykyisiä aluksia, joiden enimmäissyväys on 18,9 tai jopa 20 metriä.
Eteläisessä satamassa on 29 tai 30 laituripaikkaa, joista 16 kuuluu yksityisille satamaoperaattoreille ja joista rahtipaikkojen lisäksi 1 laituripaikka on tiedealuksia ja 1 luotsialuksia varten. Muut 13 laituripaikkaa kuuluvat Ukrainan satamahallinnolle ja niistä yksi on satamalaivaston alusten huoltoa ja öljyvuotojen selvittämistä varten). Sataman laituririntaman tai kiinnityslinjan kokonaispituus on 5,5 tai joidenkin lähteiden mukaan 5,9 kilometriä. Sataman katettujen varastojen pinta-alaa on 562,42 ja avoimien varastojen 516,00 tuhatta neliömetriä. Pivdennyin satamassa on käytössään viisi omaa jälleenlaivauskompleksia taikka syvänmeren laituripaikkaa, jotka sijaitsevat Malyi Adžalyk-joen suiston vastakkaisilla rannoilla. Sataman vesialueella toimii meriterminaaleja, mm. Odessan satamatehdas, vilja- ja erikoistunut viljalastien jälleenlaivauskompleksi, trooppisten öljyjen jälleenlaivaus- ja käsittelykeskus, öljytuotteiden jälleenlaivausyrityksä ja Ukrtransnaftan öljyterminaali. Satamalaivaston ja -laitteiden, rautatie- ja maantiereittijärjestelmän ansiosta Pivdennyin sataman kautta tapahtuu maan suurin alusliikenteen ja rahdin jälleenlaivausvolyymi. Sen osuus Mustanmeren kokonaisrahtiliikenteestä on 9,6 prosenttia. Vuonna 2021 sataman kautta kuljetettiin 77 prosenttia kaikesta meritse viedystä malmista. Paremmuus muihin Ukrainan satamiin nähden johtuu Pivdennyin suotuisasta maantieteellisestä sijainnista, mikä mahdollistaa ympärivuotisen merenkulun ja satamatoiminnan. Satama sijaitsee Berehova-rautatieaseman vieressä, jonka kautta lähes kaikki kaivos- ja metallituotantoyhtiöiden lastit kuljetetaan.